text: اس موقع پر اظہار خیال کرتے ہوئے صدرجمہوریہ نے کہا کہ یہ اپنے قسم کا پہلا قومی یوتھ فیسٹول ہے، جس کا اہتمام انڈین ریڈ کراس سوسائٹی نے کیا ہے۔ انہوں نے کہا کہ اس فیسٹول کے شرکاء اب انڈین ریڈکراس سوسائٹی کے سفراء بن گئے ہیں، لہذا جب وہ اپنے اپنے متعلقہ خطوں اور ریاستوں میں لوٹیں گے تو وہ اپنے دوستوں کے ساتھ یوتھ فیسٹول میں اپنے تجربات شیئر کریں گے اور انہیں اس بات کے لئے تحریک دیں گے کہ وہ بھی ریڈ کراس تحریک میں شامل ہوں۔